Anv ar stêr Ele da skouer a seblant bezañ rak-indezeuropek, evel ma choarvez aliezik evit an anvioù stêrioù en Europa. Anv enez Eusa a ziskouez bezañ galianek. Un toullad anvioù a oa bet lakaet dar mare galian-ha-roman : daoust ha galianek pe latin int, neo ket aes gouzout. Bezet pe vezet nint ket anvioù brezhonek : e kreiz hag e reter Breizh e kaver kalzik a anvioù evel-se a echue gant al lostger « -akos » (pe « -acum »), zo aet da « -ac » pe da « -é » e galleg ha da « -eg » alies e brezhoneg (Muzilheg, Neulieg…). Pa seller ouzh ur gartenn e weler emañ ar stummoù gallek en « -é » er reter dul linenn a ya eus Menez Mikael ar Mor da chenoù al Liger, hag an anvioù en « -ac » er chornôg dal linenn-se. Al linenn-se a vije bet gwechall ar vevenn etre ar brezhoneg hag ar romaneg. Er reter dezhi e vije emdroet an anvioù hervez reolennoù boas ar romaneg, hag er chornôg e vije bet miret ar gensonenn K abalamour dar brezhoneg. Studiet eo bet kement-se gant Joseph Loth. Un nebeud anvioù-lech gallek zo e Breizh ivez ; lod zo bet brezhonekaet evel An Oriant (Lorient, e galleg, a zeu eus LOrient, « ar reter »).